科韻路

科韻路係中國廣東省廣州市嘅南北走向主幹道，橫跨天河區同海珠區。南邊從南沙港快速路最北邊嘅崙頭立交附近開始，一直向北去到華觀路同岑村公路嘅交界。

概要 
全長10.6km，闊46米，雙向6車道。馬路分開咗南、中、北三條。

科韻路嘅三條道路，起點到終點
 科韻南路：從南沙港快速路嘅崙頭立交附近開始，一直到琶洲大橋南邊橋腳。
 科韻中路：從琶洲大橋北邊橋腳開始，一直到廣園快速路。
 科韻北路：從廣園快速路開始，一直到華觀路同岑村公路嘅交界。

史
馬路喺2004年中國國慶之前，係一條好窄嘅2車道沙路，長度從中山大道西到黃埔大道中。2004年10月，廣州市政府為咗開發海珠區東邊嘅新港東路、崙頭、番禺嘅大學城、天河區東邊嘅廣州科學城同岑村一帶而加闊兼兩邊延長呢條路。最初先起廣園快速路到新滘東路段，將舊時科韻路同琶洲大橋、南沙港快速路連埋一齊，直到2006年5月28號起好。但廣園快速路以北到岑村嘅工程重喺度繼續搞，直到廣州亞運會開幕之前嘅4個月先至通車。

琶洲大橋收費問題

科韻路延長段喺2006年通車之前，琶洲大橋喺2005年3月8號到2006年3月18號為止搞過收費。自琶洲大橋停止收費之後，橋上嘅收費亭喺2006年4月初冚唪唥拆嗮。

經過嘅道路 
條路順序從南到北排，加粗嘅字係主幹道：
 【崙頭立交】
 崙頭路

新滘東路
 鳳浦中路
 新港東路【琶洲立交】
 琶洲大道東
 閱江中路
 臨江大道
 椰林路
 百合路
 黃埔大道中【科韻路黃埔大道立交】
 建業路
 中山大道西
 下崗元路
 涌東路
 棠安路
 荷光路
 廣園快速路
 匯景東路

沐陂西路
 華觀路、岑村公路

廣州主幹道
天河區